PIÈCES A L’APPUI. 
279 
.HtUre. 
Plaine de deul et de mélancolie, 
Voiant mon mal qui tousjours multiplie 
Et qu’en la fin plus je ne puis porter, 
Contrainte suy, pour me reconforter , 
Me rendre à toy le surplus de ma vie. 
Je te requiers et humblement supplie , 
Pour les douleurs de quoy je suis ramplie, 
Ne me vouloir jamais abandonner , 
Puis qu’à vous suis le reste de ma vie , 
Plaine de deul et de mélancolie. 
Il ne me chault quy quy en pleure ou rie ; 
A vous je suis, besoing n’est que le nie ; 
Plus n’est possible à moy dissimuler. 
Par quoy je dis , en parlant de cuer cler, 
Qu’à vous me rens le reste de ma vie , 
Plaine de deul et de mélancolie. 
{Ibid.) 
Hutte. 
Ce n’est pas jeu d’eslre si fortunée 
Qu’eslongner fault ce que l’on aime bien ; 
Et sy suis seure que pas de luy ne vient, 
Mais me procède de ma grant destinée. 
Dictes-vous donc que je suis esgarée ; 
Quant je me voy séparée de mon bien. 
Ce n’est pas jeu d’estre si fortunée. 
J’ay le rebours de toute ma pensée, 
Et s’y n’ayme qui me conforte en rien ; 
De tout cecy je le porteray bien, 
Mais que de luy je ne soye oubliée. 
Ce n’est pas jeu d’estre si fortunée. 
(Ibid.) 
